03/vol. 64 Jurnalul Oficial al Uniunii Europene 39 32005R0869 L145/19 JURNALUL OFICIAL AL UNIUNII EUROPENE 9.6.2005 REGULAMENTUL (CE) NR. 869/2005 AL COMISIEI din 8 iunie 2005 de modificare a anexelor | și II la Regulamentul (CEE) nr. 2377/90 al Consiliului de stabilire a unei proceduri comunitare pentru stabilirea limitelor maxime de reziduuri de produse medicinale veterinare în alimentele de origine animală în ceea ce priveşte ivermectina și carprofenul (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 2377/90 al Consiliului din 26 iunie 1990 de stabilire a unei proceduri comunitare pen- tru stabilirea limitelor maxime de reziduuri de produse medici- nale veterinare în alimentele de origine animală (!), în special articolele 2 și 3, având în vedere avizele Agenţiei Europene pentru Medicamente, formulate de Comitetul pentru produse medicinale de uz veteri- nar, întrucât: (1) Toate substanțele farmacologic active utilizate în cadrul Comunității în produsele medicinale de uz veterinar destinate a fi administrate animalelor de la care se obțin produse alimentare ar trebui evaluate în conformitate cu Regulamentul (CEE) nr. 2377/90. (2) Ivermectina a fost adăugată în anexa I la Regulamentul (CEE) nr. 2377/90 pentru ficatul și grăsimea de bovine, porcine, ovine și ecvidee și pentru ficatul, grăsimea, muşchii și rinichii de cervide, inclusiv reni. Această intrare ar trebui modificată și extinsă la toate speciile de mamifere de la care se obțin produse alimentare, cu excepția anima- lelor care produc lapte destinat consumului uman. (3) Carprofenul a fost adăugat în anexa I la Regulamentul (CEE) nr. 2377/90 — carprofenul fiind un reziduu marker pentru muşchiul, grăsimea, ficatul și rinichii de bovine și ecvidee, cu excepția bovinelor care produc lapte destinat consumului uman. Acest reziduu marker ar trebui înlocuit cu suma dintre carprofen și glucuronidul de carprofen conjugat. Carprofenul ar trebui să figureze în anexa II la acest regulament numai pentru laptele de vacă. (4)  Regulamentul (CEE) nr. 2377/90 ar trebui modificat în consecință. (5)  Artrebui prevăzut un termen adecvat înainte de intrarea în vigoare a prezentului regulament pentru a permite statelor membre, în temeiul prezentului regulament, să procedeze la orice adaptare necesară autorizațiilor de introducere pe piață, acordate în conformitate cu Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medi- camentele veterinare (2). (6)  Măsurile prevăzute de prezentul regulament sunt con- forme cu avizul Comitetului permanent pentru medica- mentele de uz veterinar, ADOPTĂ PREZENTUL REGULAMENT: Articolul 1 Anexele I și II la Regulamentul (CEE) nr. 2377/90 se modifică în conformitate cu anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Se aplică de la 8 august 2005. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 iunie 2005. () JOL224, 18.8.1990, p. 1. Regulament, astfel cum a fost modificat ultima dată prin Regulamentul (CE) nr. 712/2005 al Comisiei (JOL 120, 12.5.2005, p. 3). Pentru Comisie Ginter VERHEUGEN Vicepreședinte () JOL311, 28.11.2001, p. 1. Directivă, astfel cum a fost modificată ultima dată prin Directiva 2004/28/CE (O L 136, 30.4.2004, p. 58).